PHP Manualen
forrige |  | næste

# strpos

(PHP 3, PHP 4, PHP 5)

strpos -- Find positionen på første forekomst af en streng

## Beskrivelse

int strpos ( string haystack, mixed needle [, int offset] )

Returnerer den nummeriske position på den første forekomst af needle i haystack-strengen. Modsat strrpos(), kan denne funktion tage en hel streng som needle og hele strengen vil blive brugt.

Hvis needle ikke bliver fundet, vil strpos() returnere boolean `FALSE`.

Advarsel
Denne funktion returnerer muligvis en Boolean `FALSE`, men kan også returnere en ikke-Booleansk værdi som evalueres til `FALSE`, så som 0 eller "". Læs venligst sektionen om Booleans for mere information. brug === operatoren for at teste den værdi som returneres af denne funktion.

> Bemærk: Denne funktion er binary-safe.

Eksempel 1. strpos() eksempler

`<?php
$mystring = 'abc';
$findme = 'a';
$pos = strpos($mystring, $findme);
// Bemærk brugen af ===. Bare == ville ikke gøre som forventet
// da positionen af 'a' var det 0. (første) tegn.
if($pos === false) {
echo "Strengen '$findme' blev ikke fundet i strengen '$mystring'";
} else {
echo "Strengen '$findme' blev fundet i strengen '$mystring'";
echo " og eksisterer på positionen $pos";
}
// Vi kan søge efter tegnet og ignorere alt før startpunktet
$newstring = 'abcdef abcdef';
$pos = strpos($newstring, 'a', 1); // $pos = 7, ikke 0
?>`

Hvis needle ikke er en streng, bliver den konverteret til et helt tal og tilføjet som ordenstalsværdien i et tegn.

Den valgfrie parameter offset giver dig mulighed til at specificere hvilket tegn i haystack du vil starte søgningen fra. Den returnerede position er stadig relativ i forhold til begyndelsen af haystack.

Se også strrpos(), stripos(), strripos(), strrchr(), substr(), stristr() og strstr().

forrige | hjem | næste
strpbrk | op | strrchr