PHP Manualen
forrige |  | næste

# htmlspecialchars

(PHP 3, PHP 4, PHP 5)

htmlspecialchars -- Konverter specielle tegn til HTML-entiteter

## Beskrivelse

string htmlspecialchars ( string string [, int quote_style [, string charset]] )

Nogle karakterer har speciel betydning i HTML, og skal præsenteres som HTML-entiteter hvis de skal bevare deres betydning. Denne funktion returnerer en streng med nogle af disse konverteringer; oversættelserne som bliver udført, er dem der bruges i hverdags webprogrammering. Hvis du kræver at alle HTML-karakterer skal oversættes, så brug htmlentities() i stedet

Denne funktion er brugbar til at forhindre brugertilføjet tekst i at indeholde HTML, såsom i fora og gæstebøger. Den frivillige anden parameter, quote_style, fortæller funktionen hvad den skal gøre med enkelte og dobbelte citationstegn. Standardindstillingen, `ENT_COMPAT`, er den bagud-kompatible indstilling som kun oversætter de dobbelte citationstegn og efterlader de enkelte. Hvis `ENT_QUOTES` er sat, bliver både enkelte og dobbelte citationstegn oversat og hvis `ENT_NOQUOTES` er sat, bliver hverken enkelte eller dobbelte citationstegn oversat.

Oversættelserne der bliver udført er:

- '&' (ampersand) bliver '&amp;'

- '"' (dobbelt citationstegn) bliver '&quot;' når `ENT_NOQUOTES` ikke er sat.

- ''' (enkelt citationstegn) bliver '&#039;' når `ENT_QUOTES` er sat.

- '<' (mindre end) bliver '&lt;'

- '>' (større end) bliver '&gt;'

Eksempel 1. htmlspecialchars() eksempel

`<?php $ny = htmlspecialchars("<a href='test'>Test</a>", ENT_QUOTES); echo $ny; // &lt;a href=&#039;test&#039;&gt;Test&lt;/a&gt; ?>`

Bemærk at denne funktion ikke oversætter andet end hvad der er vist ovenfor. For fuld entitets-oversættelse, se htmlentities(). Understøttelse for det valgfrie andet argument blev tilføjet i PHP 3.0.17 og PHP 4.0.3.

Det tredje argument charset definerer tegnsætkodningen som bruges i omdannelsen. Standard-kodningen er sat til ISO-8859-1. Understøttelse for tredje argument blev tilføjet i PHP 4.1.0.

Følgende tegnkodninger er understøttet i PHP 4.3.0 og senere.

Tabel 1. Understøttede tegnkodninger

Tegnkodning | Aliaser | Beskrivelse
--- | --- | ---
ISO-8859-1 | ISO8859-1 | Vesteuropæisk, Latin-1
ISO-8859-15 | ISO8859-15 | Vesteuropæisk, Latin-9. Tilfølger euro-tegnet, franske og finske tegn som mangler i Latin-1 (ISO-8859-1)
UTF-8 |  | ASCII-kompatibelt flerbit 8-bit UCS
cp866 | ibm866, 866 | DOS-specifik kyrillisk tegnkodning. Denne tegnkodning er understøttet i 4.3.2
cp1251 | Windows-1251, win-1251, 1251 | Windows-specifik kyrillisk tegnkodning. Denne tegnkodning er understøttet i 4.3.2.
cp1252 | Windows-1252, 1252 | Windows-specifik tegnkodning for vesteuropæisk.
KOI8-R | koi8-ru, koi8r | Russisk. Denne tegnkodning er understøttet i 4.3.2.
BIG5 | 950 | Traditionelt kinesisk, hovedsageligt brugt i Taiwan.
GB2312 | 936 | Simplificeret kinesisk, nation standard tegnkodning.
BIG5-HKSCS |  | Big5 med Hong Kong-tilføjelser, traditionelt kinesisk.
Shift_JIS | SJIS, 932 | Japansk
EUC-JP | EUCJP | Japansk

> Bemærk: Ingen andre tegnkodninger bliver genkendt, og ISO-8859-1 vil blive brugt i stedet.

Se også get_html_translation_table(), strip_tags(), htmlentities() og nl2br().

forrige | hjem | næste
htmlspecialchars_decode | op | implode